b"\n_START_ARTICLE_\nL'emperador del nord\n_START_SECTION_\nArgument\n_START_PARAGRAPH_\nL'acci\xc3\xb3 se situa l'any 1933, quan la Gran Depressi\xc3\xb3 econ\xc3\xb2mica nord-americana encara causa estralls. En aquesta \xc3\xa8poca sorgeix la figura dels railroad men, uns vagabunds que recorren el pa\xc3\xads en trens de mercaderies, als que pugen en marxa. Es tracta d'una legi\xc3\xb3 d'homes famolencs i desesperats, disposats a tot, fins i tot a deixar-se la vida a les vies. Els maquinistes reben instruccions molt rigoroses per evitar que aquests polissons es colin. Entre els m\xc3\xa9s durs, per la seva intransig\xc3\xa8ncia i ferocitat, destaca Shack, cap del tren n\xc3\xbamero 19 que porta a Portland, que fa la ruta del nord. Dos vagabunds, El Kaiser i el N\xc3\xbamero U, es disposen a acceptar el desafiament de Shack i decideixen viatjar en el seu tren.\n_START_SECTION_\nCr\xc3\xadtica\n_START_PARAGRAPH_\nL'emperador del nord arriba despr\xc3\xa9s de vint anys d'activitat en el cinema com a director de Robert Aldrich que li han donat prestigi. En aquest film aconsegueix una narraci\xc3\xb3 vigorosa, convincent, en la qual la viol\xc3\xa8ncia-es basa, com en altres films seus, en unes premisses s\xc3\xb2lides arrelades en certs condicionaments socials. La seva visi\xc3\xb3 de l'heroi t\xc3\xa9 un profund sentit \xc3\xa8pic amb unes dimensions profundes i subjectives de la moral. Individu i societat han d'entrar en lluita. No sempre la ra\xc3\xb3 queda del costat dels elements que representen l'establishment. Per\xc3\xb2 l'heroi d'Aldrich est\xc3\xa0 disposat a lluitar fins a la mort per la seva causa._NEWLINE_Els anys que van seguir al crac del 1929 van ser els m\xc3\xa9s dif\xc3\xadcils de la moderna hist\xc3\xb2ria d'Am\xc3\xa8rica del Nord. Els grups marginats de la societat proliferaven. Entre els vagabunds, els \xc3\xa9ssers que no tenien m\xc3\xa9s mitjans que els que la seva aud\xc3\xa0cia els aconseguia. Christopher Knopf, el guionista, extreu d'aquest estrat el principal protagonista de la hist\xc3\xb2ria. A-n\xc3\xbam. 1 s'enfronta a Shack, el cap d'un tren, home qu\xc3\xa8 mostra gran crueltat amb els vagabunds que intenten creuar el pa\xc3\xads amagats entre la c\xc3\xa0rrega o sota els vagons. Shack \xc3\xa9s odiat pels vagabunds i pels seus subalterns o els seus companys._NEWLINE_\xc3\x89s clar que Aldrich, en enfrontar els dos personatges de fant\xc3\xa0stiques dimensions, perfectament interpretats per Ernest Borgnine (Sfiack) i Lee Marvin (A-n\xc3\xbam. 1), est\xc3\xa0 llan\xc3\xa7ant un atac a la ceguesa que el poder pot proporcionar a un home. El tren n\xc3\xbamero 19 \xc3\xa9s un baluard per Shack i des_NEWLINE_d'ell el seu poder no t\xc3\xa9 l\xc3\xadmits. Hi ha a la cinta una marcada intenci\xc3\xb3 d'assenyalar dos mons antag\xc3\xb2nics, el dels desheretats i el del que pot abusar de la seva posici\xc3\xb3 i fer complir la llei amb un \xc3\xadmpetu que ratlla en la paranoia._NEWLINE_Cal esmentar l'espl\xc3\xa8ndida tamb\xc3\xa9 la interpretaci\xc3\xb3 d'un tercer personatge de la hist\xc3\xb2ria, Cigaret (Keith Carradine), un jove rodam\xc3\xb3n que intenta aprofitar-se de la \xc2\xabgesta\xc2\xbb d'A-n\xc3\xbam. 1 i viatja amb ell al tren 19. El personatge \xc3\xa9s el complement que requereix l'enfrontament entre els dos principals protagonistes i real\xc3\xa7a la personalitat de l'heroi d'Aldrich, l'emperador del Nord."